REPUBLIKA SRBIJA

NARODNA SKUPŠTINA

Odbor za ustavna pitanja i zakonodavstvo

04 Broj: 06-961/24

23. novembar 2024. godine

B e o g r a d

Na osnovu člana 27. stav 8. Zakona o Narodnoj skupštini („Službeni glasnik RS“, br. 9/10 i 108/13 - dr. zakon) i člana 44. stav 6. i člana 48. Poslovnika Narodne skupštine („Službeni glasnik RS“, broj 20/12 - prečišćen tekst), Odbor za ustavna pitanja i zakonodavstvo, na sednici održanoj 23. novembra 2024. godine, doneo je

**O D L U K U**

**O IZMENI ODLUKE O OBRAZOVANjU RADNE GRUPE ZA UNAPREĐENjE IZBORNOG PROCESA**

1. U Odluci o obrazovanju Radne grupe za unapređenje izbornog procesa 04 Broj: 06-961/24 od 29. aprila, 10. maja i 21. juna 2024. godine, u tački 2.stav 2. pod 3) reči „Zlata Jusufović“, zamenjuju se rečima „Ana Eraković“.

2. Ova odluka stupa na snagu danom donošenja.

PREDSEDNIK

Milica Nikolić

O B R A Z L O Ž E Nj E

Odlukom o obrazovanju Radne grupe za unapređenje izbornog procesa 04 Broj: 06-961/24 od 29. aprila, 10. maja i 21. juna 2024. godine u tački 2. utvrđeno je da sastav Radne grupe čine po dva predstavnika (član i zamenik člana) svake poslaničke grupe u Narodnoj skupštini, a u tački 2. stav 1. pod 3) alineja prva utvrđeno je da je Zlata Jusufović zamenik člana na predlog Poslaničke grupe Narodni pokret Srbije – Novo lice Srbije. Aktom 06-961/24 od 25. septembra 2024. godine Poslanička grupa Narodni pokret Srbije – Novo lice Srbije podnela je Predlog za donošenje Odluke o izmeni Odluke o obrazovanju radne grupe za unapređenje izbornog procesa, i to tako da se umesto Zlate Jusufović za zamenika člana bira Ana Eraković.